XUSUSIY TADBIRKORLIKDA TASHABBUS KOʻRSATISH VA UNI RAGʻBATLANTIRISH TOʻGʻRISIDA
(decree, 2024-08-16)

Respublika aholisini tadbirkorlik sohasiga keng koʻlamda jalb etishni taʼminlash, ishlab chiqarish va xizmat koʻrsatish sohasida xususiy biznesning rolini sifat jihatidan oshirish maqsadida: 1. Qoraqalpogʻiston Respublikasining Vazirlar Kengashi, viloyatlar va Toshkent shahar hokimlari, vazirliklar va idoralar, korporatsiyalar, konsernlar, uyushmalar va respublikaning boshqa tashkilotlari oʻzlarining kundalik faoliyatida: moddiy-texnika, axborot va kadr resurslariga erishishda tadbirkorlar bilan davlat korxonalarining toʻla teng huquqliligini ogʻishmay taʼminlasinlar; qonunlarda koʻzda tutilgan hollardan tashqari, tadbirkorlarning tezkor-xoʻjalik va xoʻjalik-tijorat faoliyatiga aralashishga yoʻl qoʻymasinlar; tomonlardan birining aybi bilan koʻrilgan zararni va boy berilgan foydani qoplash sharti bilan, iqtisodiy munosabatlarda boshqaruv organlari bilan tadbirkorlarning ikki tomonlama masʼuliyati prinsipiga amal qilsinlar. Oʻzbekiston Respublikasining Prokuraturasi va Adliya vazirligi tadbirkorlar va xususiy mulk egalarining huquqlariga rioya etish yuzasidan qabul qilingan qonunlar hamda Farmonlarning qatʼiyan bajarilishini nazorat qilishni taʼminlasinlar. Ularni soʻzsiz bajarish va qonunbuzarliklarning oldini olish borasida tezkor choralarni koʻrsinlar. 3. Oʻzbekiston Respublikasining Davlat mulki qoʻmitasi 1995-yilda Kichik va oʻrta biznesni rivojlantirishga koʻmaklashuvchi jamgʻarmaga davlat mulkini xususiylashtirishdan tushgan, rekonstruksiyalash, texnika bilan qayta qurollantirish va tadbirkorlikni qoʻllab-quvvatlash uchun moʻljallangan mablagʻlarning 50 foizga qadarini topshirsin. Mazkur mablagʻlar avvalo loyihalarni amalga oshirishda oʻz ulushi bilan qatnashish, kreditlar berish, shuningdek tijorat banklarining kreditlari boʻyicha kafolatlar berish yoʻli bilan tadbirkorlarni qoʻllab-quvvatlashga sarflansin. 6. Xususiy korxonalarda yollanib ishlaydigan xodimlar soni boʻyicha amaldagi cheklashlar bekor qilinsin. 7. Iqtisodiy sudlarga xususiy korxona egalaridan poshlina haqini oldindan toʻlattirmay daʼvo arizalarini qabul qilishga ruxsat berilsin, keyinchalik uning haqi sud qarori chiqarilgandan soʻng soʻzsiz undirib olinsin. 8. Xususiy tadbirkorlikni rivojlantirishning moddiy-texnika negizini amalda mustahkamlash maqsadida Oʻzbekiston Respublikasining Davlat raqobat qoʻmitasi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, korporatsiyalar, konsernlar va uyushmalar bilan birgalikda: mahsulot ishlab chiqarishni, savdo-sotiqni va turli xizmatlar koʻrsatishni tashkil qilish uchun foydalanilmay yotgan ishlab chiqarish binolarini belgilangan tartibda xususiy korxonalarga ijaraga berishni; chala qurilgan ishlab chiqarish inshootlari hamda foydalanilmayotgan uskunalarni kimoshdi savdosi va tanlovlar orqali sotishni amalda keng joriy qilsinlar. 9. Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari, Oʻzbekiston Respublikasining Davlat mulki qoʻmitasi, “Oʻzbeksavdo” davlat uyushmasi, “Oʻzbekbirlashuv”, “Oʻztayyorlovsavdo” uyushmasi: 1995-yilning I choragida dehqon (fermer)lardan va xususiy korxona egalaridan qishloq xoʻjalik va sanoat mahsulotlarini xarid qiluvchi doimiy ishlaydigan ulgurji ixtisoslashtirilgan bozorlarni tashkil qilsinlar; boʻsh yotgan binolarni tadbirkorlarning tayyor mahsulotlari saqlanadigan omborlarga aylantirish va ulardan foydalanishga koʻmaklashsinlar. 10. “Oʻzulgurjibirjasavdo” uyushmasi, “Oʻzbekyengilsanoat” davlat uyushmasi, “Mahalliy sanoat” davlat korporatsiyasi, “Oʻzbekbirlashuv”, “Oʻzqishloqxoʻjaliktaʼminottuzatish” davlat qoʻmitasi: tovar ishlab chiqaruvchi tadbirkorlarni mahalliy xom ashyo va materiallar bilan taʼminlaydigan ulgurji-vositachi tuzilmalarni; xom ashyo va materiallarga buyurtmalarni yigʻish, ularni xarid qilish, navlarga ajratish, saqlash, zarur holga yetkazish hamda ularni tadbirkorlarning buyurtmalari boʻyicha sotish bilan shugʻullanuvchi tijorat markazlari va savdo uylarini tashkil qilsinlar. 11. Oʻzbekiston Respublikasi Bosh vazirining oʻrinbosari M. Z. Usmonov respublikaning katta shaharlarida supermarketlar barpo etishda xususiy korxona egalariga yordam koʻrsatsin. 14. Har yili xususiy korxonalar egalarining tanlovlarini oʻtkazib, gʻoliblarni — eksportga mahsulot chiqarish bilan shugʻullanuvchi firmalarni xalqaro koʻrgazmalar va yarmarkalarda tanishtirib turish toʻgʻrisida Tadbirkorlar uyushmasi bilan Kichik va oʻrta biznesni rivojlantirishga koʻmaklashuvchi jamgʻarmaning taklifi qabul qilinsin. 15. Oʻzbekiston Respublikasi Oliy va oʻrta maxsus taʼlim vazirligi Davlat mulk qoʻmitasi bilan birgalikda bir oy muddat ichida bozor munosabatlari sohasidagi mutaxassislarni tayyorlash va qayta tayyorlash tarmogʻini kengaytirishga oid tadbirlar tizimini ishlab chiqsin. 16. Toshkent shahar hokimi shu yilning I choragida Respublika jamgʻarma birjasi va Respublika koʻchmas mulk birjasiga ularning faoliyati uchun normal shart-sharoitlarni taʼminlab beradigan binolar ajratilishini taʼminlasin. 17. Oʻzteleradio, gazeta va jurnallarning tahririyatlari xususiy korxona egalarining ish tajribasini targʻib qilishni avj oldirsinlar, ularning aniq-ravshan namunalari asosida tayyorga ayyorlik psixologiyasini bartaraf etish va ular shu negizga tayanib oʻzlarining moddiy farovonligini taʼminlash, shuningdek xayriya faoliyatini amalga oshirishi sohasidagi keng imkoniyatlarni namoyish qilsinlar. 18. Vazirlar Mahkamasi oʻn kun muddat ichida ushbu Farmonni roʻyobga chiqarishga oid qaror qabul qilsin.